11) A Főpolgármesteri Hivatal működésével kapcsolatos egyéb feladatok kiadásai

Adó Főosztály
Adóügyi feladatok ellátását végző dolgozók érdekeltségi alapja: 711402

Ezen a címen a helyi adókról szóló 1990. évi C. törvény 45. §-ában foglalt felhatalmazás alapján a 33/2011. (VI. 21.) Főv. Kgy. rendelettel szabályozott, a Fővárosi Önkormányzat ügykörébe tartozó adókhoz kapcsolódó érdekeltségi alap előirányzata jelenik meg.

Főpolgármesteri Iroda
Főpolgármesteri Iroda kerete: 711302

Az előirányzat az Iroda részére 2020. év során esetlegesen felmerülő igény alapján egyéb kiadvány-szerkesztési szolgáltatására, egyéb nyomtatási és kapcsolódó szolgáltatás elvégzésére nyújt fedezetet.

Brüsszeli Képviselet kiadásai: 711802
A feladat átkerült a Beruházási és Projektmenedzsment Főosztálytól. A címen tervezett előirányzat a képviselet működésével kapcsolatos kiadások (tartósan kiküldöttek napidíja, illetve annak munkaadói járulékai, iroda- és lakásbérleti díjak, rezsiköltségek és egyéb szolgáltatások) fedezetét tartalmazza.


Humán Erőforrás Menedzsment Főosztály
Igazgatási apparátus kiadásai: 710901
A hivatalban dolgozó köztisztviselők és ügykezelők (kivéve Adó Főosztály munkatársai), a Munka Törvénykönyve hatálya alá tartozó munkavállalók rendszeres személyi juttatásaira, illetményhez kapcsolódó pótlékaira, ösztöndíjas foglalkoztatottakra, cafeteriára, szabadságmegváltásra, jubileumi jutalomra, kötelező képzésekre, utazási, banki és egyéb költségtérítésre, választásokhoz kapcsolódó kiadásokra, megbízási díjra (üzemorvos), nyugdíjasok szociális juttatásaira, bírósági ítélet alapján fizetett járadékokra, fővárosi kitüntetésekre, külső szervezésű tanfolyamokra, továbbképzésre és a hozzájuk kapcsolódó járulékokra, dologi kiadásokra nyújt fedezetet a címen tervezett előirányzat.
Igazgatási apparátus kiadásai: 710902
A hivatalban dolgozó köztisztviselők és ügykezelők (kivéve Adó Főosztály munkatársai), a Munka Törvénykönyve hatálya alá tartozó munkavállalók rekreációs támogatására, ruházati költségtérítésére, helyi utazási bérletére, önkéntes pénztári munkáltatói hozzájárulásra, céljuttatásra, temetési segélyre, iskolakezdési támogatásra, szociális támogatásra, gyerekszületési támogatásra, tanulmányi szerződésre, egészségügyi szűrővizsgálatra, rendezvényekre (Nőnap, Baba-Mama program, Gyereknap, Karácsony), a nyugdíjba vonulók elismerésére és a hozzájuk kapcsolódó járulékokra, dologi kiadásokra nyújt fedezetet a címen tervezett előirányzat.



Fővárosi Közlöny terjesztésére: 711701
A címen tervezett előirányzat a Fővárosi Közlöny terjesztésével kapcsolatos kiadásokra nyújt fedezetet. 
Szaklapok, szakkönyvek beszerzésére: 711702
A címen tervezett előirányzat szakkönyvek, szaklapok, közlönyök, egyéb információhordozók beszerzésére nyújt fedezetet.
Adó Főosztály kiadásai: 712403
Az Adó Főosztályon foglalkoztatott köztisztviselők és ügykezelők rendszeres személyi juttatásaira, illetményhez kapcsolódó pótlékaira, ösztöndíjas foglalkoztatottakra, jubileumi jutalomra, cafeteriára, szabadságmegváltásra, rekreációs támogatásra, ruházati költségtérítésre, helyi utazási bérletre, önkéntes pénztári munkáltatói hozzájárulásra, utazási, banki és egyéb költségtérítésre, iskolakezdési támogatásra, szociális támogatásra és temetési segélyre, rendezvényekre, egészségügyi szűrővizsgálatra, külső szervezésű tanfolyamokra és a hozzájuk kapcsolódó járulékokra, dologi kiadásokra áll rendelkezésre a címen tervezett előirányzat.

[bookmark: _Hlk504638946]Igazgatási és Hatósági Főosztály
Központi irattár költségeire: 711501
A Főpolgármesteri Hivatal épületén belül, kívül, valamint a Budapest Főváros Levéltára részére iratszállításra, iratrendezésre, leselejtezett iratok elszállítására, megsemmisítésére, iratmozgatásra, nyilvántartások készítésére, valamint egyéb irattárral, iratrendezéssel kapcsolatban igény szerint felmerülő feladatokra, valamint e feladatokhoz kapcsolódó közbeszerzési eljárás hirdetményi díjára van tervezve előirányzat a címen.
Időközi választások: 713701
2020-ban a főváros területén 4 időközi önkormányzati/nemzetiségi választásra nyújt fedezetet a címen tervezett előirányzat. A pénzügyi fedezetet a Nemzeti Választási Iroda utólag biztosítja.

Pénzügyi Főosztály
Hivatal által fizetett kártérítés, kárpótlás: 710601
Bírósági ítélet alapján, 3 fő részére baleseti járadék fizetésére betervezett előirányzat szerepel a címen.
Hivatali perköltség, adók, illetékek kiadásai: 710701
Hivatal által fizetett perköltségek, adók, illetékek kifizetése, közjegyzői díjak fedezete a címen betervezett előirányzat. 



Hivatali vezetők személyi reprezentációs kiadásai és egyéb szolgáltatások: 710802
A Főpolgármesteri Hivatal vezetőinek személyi reprezentációjára és a kapcsolódó járulékokra nyújt fedezetet a címen tervezett előirányzat. 
Belföldi kiküldetés kiadásai: 711602
Hivatali dolgozók belföldi napidíjára, kiküldetésére és járulékaira került betervezésre a címen az előirányzat.
Dolgozók lakásépítésére, vásárlására folyósított kölcsön: 711902
A Főpolgármesteri Hivatalban dolgozók részére folyósított munkáltatói lakáskölcsönhöz kapcsolódó bankszámla számlavezetési költségeire került a fedezet a címen betervezésre.
Hivatali pénzügytechnikai feladatok: 712001
A hivatalt érintő általános forgalmi adó befizetésre, befizetési kötelezettségek rendezésére, bankkezelési költségre, közbeszerzési ajánlati biztosítékra, hivatali tartalékra nyújt fedezetet a címen tervezett előirányzat.
Munkáltatói lakáskölcsön (Egészségügy): 712602
A munkáltatói lakáskölcsönökhöz kapcsolódó bankszámla számlavezetési költségeire került a fedezet a címen betervezésre. 
Vagyonnyilvántartási feladatok: 723401
A Takarnet adatátviteli hálózathoz való csatlakozásnak, ingatlan nyilvántartási adatok lekérdezésének, hiteles papír alapú tulajdoni lapok, térképek és iratok beszerzésének (földhivatali szolgáltatások) kiadási előirányzatait tartalmazza a címkód.

Szervezési és Informatikai Főosztály
Hivatali informatikai feladatok: 710501

A cím a hivatali számítástechnikai segédanyagok beszerzésének, számítástechnikai szolgáltatások igénybevételének kiadásait és egyéb kiadásainak fedezetét tartalmazza. A hivatali informatikai feladatokkal összefüggésben a következő szolgáltatások igénybevételére, illetve ezekkel kapcsolatos beszerzésekre/közbeszerzésekre kerül sor: informatikai eszköz- és készletbeszerzés; E-jel gyártói üzemeltetés; Budapest Portál gyártói üzemeltetés; városgondnokokat támogató alkalmazás üzemeltetés; digitális fénymásolók karbantartása; Jogtár, Rendelettár, Céginformációs szolgáltatás; üzemeltetési anyagok, informatikai szolgáltatások igénybevétele; iktató rendszer üzemeltetés; PKI rendszer üzemeltetés; szerverhez kapcsolódó infrastruktúra support; hálózati támogatás biztosítása; tűzfal, SSL védelem, végpontvédelem; Microsoft Premier support; hivatali adminisztrációt támogató rendszerek supportja; mentőrendszer support; nagy sávszélességű internet szolgáltatás és adatátvitel (bérelt vonal) igénybevétele; helyszíni alkalmazás és szolgáltatás támogatás; HUNGARNET tagsági díj; földhivatali közhiteles állami alapadatok frissítése; Pénzügyi Információs Rendszer (PIR) support; közgyűlési, bizottsági szavazó-, hangosító-, és közvetítőrendszer biztosítása; HelpDesk és támogató rendszerek üzemeltetése; Gemini-O vagyonkataszteri rendszer támogatása; Informatikai háttértároló rendszer support; elektronikus információszabadság alkalmazás támogatása; CRM rendszerek fejlesztői támogatása; Shell Control Box támogatás; E-ügyintézés és IT audit támogatása; nyomdatechnikai anyagok beszerzése; nyomdai gépek karbantartása; IDM központi informatikai jogosultságkezelő rendszer gyártói támogatása; BESZT support; valamint Lakásgazdálkodási és követeléskezelő rendszer supportja.

Hivatali ajándék járulékai: 711102
A Hivatalban készleten lévő ajándékok után 2020-ban fizetendő járulékok fedezetét tartalmazza a címen tervezett előirányzat.
Külföldi kiutazások költségeire: 711202
Hivatali, külföldi kiküldetések kapcsán felmerült napidíj, valamint járulékainak fedezetére áll rendelkezésre a címen betervezett előirányzat.
HAIR üzemeltetési kiadások: 713901
A Helyi Adók Információs Rendszerének 2020. évi üzemeltetésének fedezete került betervezésre a címen.
Fővárosi Közlöny előállítására: 714001
A Fővárosi Közlöny előállításával kapcsolatos feladatokra nyújt fedezetet a címen tervezett előirányzat. 


Üzemeltetési Főosztály
Gazdasági és ellátási feladatok: 710301
A Hivatal folyamatos, zökkenőmentes és biztonságos üzemeltetésének, az épület fenntartásának kiadásait biztosítja a címkódon jóváhagyott működési előirányzat.  A kiadások kisebb részben készletbeszerzéshez (üzemanyag, irodaszer, nyomtatvány, karbantartási anyagok, tisztítószerek, raktári egyéb anyagok), nagyobb részben a működéshez szükséges szolgáltatások igénybevételéhez kapcsolódnak (közüzemi szolgáltatások díja; ingatlanok, gépek, berendezések karbantartása, kommunikációs szolgáltatások díja; egyéb üzemeltetési, fenntartási szolgáltatások; postaköltség, lobogózás, járművek hatósági díjai, vagyonbiztosítás).  
Adóigazgatási feladatokra: 712503
[bookmark: _GoBack]Az előirányzat a következő adókivetéssel kapcsolatos tevékenységek költségeire nyújt fedezetet: a feladathoz kapcsolódó számítástechnikai szolgáltatás igénybevétele, nyomtatványok beszerzése, postaköltség, egyéb szolgáltatások, perköltség, csődfigyelés. 

